

  

# Všetkým záujemcom

# V Bratislave dňa 25.07.2023

VEC

**Vysvetlenie súťažných podkladov II**

Verejný obstarávateľ Odvoz a likvidácia odpadu v skratke: OLO a.s., IČO 00681300, so sídlom Ivanská cesta 22, 821 04 Bratislava (ďalej len „verejný obstarávateľ“) vyhlásil nadlimitnú zákazku postupom verejnej súťaže s názvom s názvom **„Poistenie motorových vozidiel“** (ďalej len „verejné obstarávanie“) oznámením o vyhlásení verejného obstarávania v Úradnom vestníku EÚ zo dňa 3.7.2023 pod zn. 2023/S 125-398481 a zverejneným vo Vestníku ÚVO č. 130/2023 dňa 4.7.2023 pod č. 22007 - MSS (ďalej len „oznámenie o vyhlásení verejného obstarávania“).

Verejnému obstarávateľovi doručil záujemca nasledovné otázky:

**Otázka č. 1**

*„Vykladáme správne ustanovenie bodu 31.2 písm. b) súťažných podkladov, že v prípade plnenia rámcovej dohody v rozsahu poskytovania asistenčných služieb prostredníctvom subdodávateľa je potrebné predložiť iba nasledovné doklady:*

*- doklad, že tento subdodávateľ je oprávnený na plnenie tejto časti rámcovej dohody (je oprávnený poskytovať asistenčné služby - výpis z obchodného registra subdodávateľa) a*

*- jeho čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu?*

*Tento subdodávateľ je zapísaný v registri partnerov verejného sektora  
Kapacity ani zdroje tohto subdodávateľa nebudú využité k preukázaniu splnenia podmienok účasti.*

*Preukázanie splnenia podmienok účasti týkajúcich sa osobného postavenia tohto subdodávateľa sa teda nevyžaduje?“*

**Odpoveď verejného obstarávateľa na otázku č. 1:**

Verejný obstarávateľ v bode 31.2 písm. b) súťažných podkladov uvádza:

Verejný obstarávateľ vyžaduje, aby navrhovaný subdodávateľ disponoval oprávnením na príslušné plnenie rámcovej dohody podľa § 32 ods. 1 písm. e) a f) zákona o verejnom obstarávaní. Túto skutočnosť preukážu podľa pravidiel uvedených v rámcovej dohode. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať v plnom rozsahu požiadavky podľa § 32 zákona o verejnom obstarávaní.

Z uvedenej formulácie vyplýva, že pri subdodávateľovi, ktorého kapacity alebo zdroje neboli využité za účelom preukázania splnenia podmienok účasti, bude verejný obstarávateľ posudzovať len splnenie podmienok účasti podľa § 32 ods. 1 písm. e) a f). Splnenie ostatných podmienok účasti osobného postavenia podľa § 32 nebude verejný obstarávateľ pri takomto subdodávateľovi vyžadovať.

S úctou

|  |
| --- |
| *v. r.* |
| Mgr. Adam Kašák  Vedúci nákupu |